A büntetés-végrehajtás országos parancsnokának

**38/2016. (VIII. 29.) OP**

**s z a k u t a s í t á s a**

**a büntetés-végrehajtási szervezet Alaki Szabályzatának kiadásáról**

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontjára tekintettel a büntetés-végrehajtási szervezet tagjainak egységes szolgálati magatartására, alakiasságára vonatkozóan az alábbi

**s z a k u t a s í t á s t**

adom ki.

1. A szakutasítás hatálya a Büntetés-végrehajtási Szervezet személyi állományára terjed ki.
2. A szakutasítás Mellékleteként kiadom a Büntetés-végrehajtási Szervezet Alaki Szabályzatát (a továbbiakban: Szabályzat).
3. A szakutasítást a bv. szervek hivatásos állományú tagjai teljes terjedelemben, a közalkalmazottak, kormánytisztviselők, illetve munkaviszonyban (a továbbiakban:hivatásostól eltérő jogviszonyban) állók a munkájukhoz szükséges mértékben kötelesek ismerni és alkalmazni.
4. A **Büntetés-végrehajtási Szervezet Oktatási, Továbbképzési és Rehabilitációs Központjának igazgatója gondoskodjon arról, hogy a Szabályzat bekerüljön a tanrendbe.**
5. A szakutasításban meghatározottak végrehajtására a személyi állományt fel kell készíteni, az abban foglaltakat az állomány eligazítása, éves oktatása során visszatérő rendszerességgel oktatni kell.
6. Jelen szakutasítás 2016. szeptember 01-jén lép hatályba, mellyel egy időben hatályát veszti a büntetés-végrehajtás országos parancsnokának 1-1/19/2007. (IK Bv. Mell. 3.) OP intézkedése.

 **Csóti András bv. altábornagy**  országos parancsnok

Melléklet: Alaki Szabályzat